Speakeren sørger for at forhandlingene følger etablerte regler og praksis. Det innbefatter å se til at representantforslag, som skal debatteres, blir lagt fram for forsamlingen på en korrekt måte, å bestemme rekkefølgen til hvilke medlemmer som skal få ordet samt å avgjøre ordensspørsmål og spørsmål om privilegier. Speakeren sørger for at alle medlemmer får en rimelig mulighet til å delta i forhandlingene.